open-index/open-wikipedia-markdown huggingface dataset:
Appara

**Appara** (*allium triquetrum*) de sa Familia Liliacee. Azu areste. Pianta ervosa chi creschede in campagna. Su frore est biancu, comente campaneddas, e frorit in beranu.
Avena

**Avena** o **ena** (*Avena sativa*), de sa Familia Graminacee. Pianta ervosa chi benit semenada, e podet creschere fintzas a unu metro. Produet una ispiga cun semenes chi sunu impreados pro mangime pro su bestiamine (e chi si narada puru biada).
Anis

**Anis**, **anice** (***Pimpinella anisum***), de sa Famillya Ombrellifere. Est una mata ervosa. Producidi semenes aromaticus imperaus po licoris e drucis.
Appiu

**Àpiu** (*Apium graveolens*) Familia Ombrellifere. Pianta ervosa, cun fozas subrappare chi si mandigana cruas o cottas, e sunu unu pagu aromaticas.Cultivada comente ortaliscia. Creschede puru ispontaneu in logos cun abba.
Cagarantu

**Cagarantu**, (*Chrysanthemum coronarium*) de sa Familia Composite. Flore, bundante in campagna e in sos pasculos; comente una margarida, de colore grogu. Floret chitto in beranu.

## Àteros progetos
Fenugu

Su **fenugu** o **frenugu** (*Foeniculum officinale* o *vulgare*) fàghet duas crezes de erba:
# *Fenugu areste* o *fenuxedhu* o *frinucu de sartu*: pianta ervosa chi creschede puru a mattutza. Erva aromatica de sabore forte impreada puru in coghina e po sa salamuja.
# *Fenuju tataresu* o *fenugu druci* o *frinucu de ortu*: si prantat pro erbazu e faghet a conca manna, cun sas fozas russas acurtzu a sa raighina a paris a terra o fintzas unu pagu carrarzadu.
Tirìa

right|thumb|200px|Calycotome spinosa

Sa **tirìa** (*Calycotome spinosa*) de sa Familia Leguminose. Arbustu o mata cun ramos ispinosos.Sas fozas minoreddas, e-i sos fiores grogos; fioridi chitto in beranu. Creschede in terrinos aridos.

## Àteros progetos
Limone

**Limone** (***Citrus × limon***), de sa Familia Rutacee. Arvure minore, sempre irde, cun fozas a ou, birde giaru, coriattas; sos fiores biancos e rujos, meda profumados. Sos fruttos, cantu un ou o pius mannos, cun buccia russa de colore grogu: po rattare, o po faghere limonada e impreadu in coghina.
Aranzu

**Aranzu** (***Citrus aurantium***) de sa Familia Rutacee. Arvure e frutu. Arvure de una deghina de metros de altaria, chi creschede in sas regiones de su Mediterraneu. Cun ramos ispinosos. Fozas sempre irdes, coriattas. Fiores biancos, minoreddos e profumados. Su fruttu est tundu e a ispijos, cun buccia de colore arantzone, gustosu po mandigare, o po faghere s'arantzada.
Mèndula

Sa **Mèndula** (***Prunus dulcis***) est un arvure non tantu manna. Creschet in s'Europa meridionale ma puru in Amèrica, in terrinos siccos. Frores biancos, e fiorit chito in beranu. 

Su frutu: s'iscortza est tostada e si depet ischitzare: intro bi est su chiu (chi podet èssere druche o ranchidu a segunda de s'ispètzia) e si impreat po fàghere druches e po su turrone.
Salighe

**Sàlighe** o **sàlixi** (**Salix babylonica**) de sa Familia Salicacae. Arvure chi creschede in terrinos umidos. Sa linna no est tantu dura, sos ramos sunt longos chi calana fintzas a terra, fozas minores; s'agatada in giardinos e parcos; est una pianta po ornamentu.
## Àteros progetos
Rintzola

**Rintzola** o **nitzola**, (**Corylus avellana**) de sa Familia Betulacee. Mata, cun meda ramos chi partini dae terra. Fozas bastante mannas cun tenache longu. Creschede in collina o in montagna no tantu alta. Su fruttu: su chiu chi si mandigada o s'impreada po druches e po turrone o cicolatte, s'agatada intro una iscortza dura, tunda chi cherede ischitzada.

## Àteros progetos
William Wilson

**William Wilson** (13 santandria, 1844, Londra – 1 làmpadas, 1912, Glasgow) est stettiu unu giornalista, maistru de noru e inventori de tecnicas de noru scotzesu. In su 1883, Wilson ari pubblicau "The Swimming Instructor," unu libru de tecnicas e sicurezza in su noru.
Michela Murgia

De formatzione catòliga, at fattu istudios de teologia e est istada pro vàrios annos un'insegnante de religione in sas iscolas medias superiores; est istada puru educadora e animadora in s'Atzione Catòliga. In su 2009 at bintu su Premio Campiello po sa literadura.

## Òberas
**Il mondo deve sapere* ISBN edizioni, 2006
**Viaggio in Sardegna* Einaudi, 2008
**Altre madri* in *Questo terribile intricato mondo* Einaudi, 2008
**Alla pari* in *Lavoro da morire* Einaudi 2008
**Il posto è la notte* in *Sono come tu mi vuoi* Laterza 2008
**Spadoneri* in *Contos - Passaggi di memoria* Fandango 2008
**Accabadora* Einaudi, 2009

## Riferimentos


## Ligòngios esternos
*Giassu personale
Betulla

**Betulla** (***Betula***) de sa Familia *Betulacee*. Arvure chi creschede in buscos de montagna. Truncu derettu cun colza grigia cun macchias, cun ratos chi ana fozas no mannas, birdes, cun tenaju longu. Sa fozas tremulana a ogni moida de entu, puru lizeri.
Mandarinu

**Mandarinu** (***Citrus reticulata***), Familia Rutacee. Arvure no tantu mannu, creschde in climas caldos de s'Europa; fiores biancos, profumados, e fozas unu pagu coriattas; su fruttu est pius minore de s'arantzu, a ispijos, cun  buccia fina, arantzone, e chi si mandigada. Madurada in s'ijerru.
Murichessa

**Murichessa** (*Morus nigra*), de sa Familia Moracee. Pianta e frutu. Pianta non tantu alta, robusta, cun fozas bastante mannas. Produet frutos, comente una mura allonghiada, de colore nieddu, gustosa, e si mandigat.
Sas fozas s'impitant pro mandigu de sa ruga de sa seda (mandiga solu sa foza de sa Murichessa). Unu tempus binde fint meda in sas lacanas de sos ortos in Thathari ca faghiant allevamentos pro produire sa seda.
Pira

**Pira** (***Pyrus communis***) de sa Familia *Rosacee*. Arvure e frutu. Arvure chi creschede fintzas a una deghina de metros. S'agatada areste (pirastru) e cultivadu. Creschede in Europa e puru in America meridionale (Argentina). Sa linna est dura e est appretziada po faghere mobiles. Sa pira est cultivada in modu intensivu in tzeltas regiones in Itàlia e in ateros logos. Su frutu, de varias ispetzias, est postu in commerciu.

## Àteros progetos
Mela

**Mela** (***Malus communis***) de sa Familia Rosacee. Cultivada meda. S'arvure non si faghet creschere in altaria. Sos fiores, biancos e rosa. Su fruttu est tundarinu, unu pagu ischitzadu e est de diversas ispetzias, e de diversos colores e sabore.Su fruttu servit puru po marmellatas e druches.


File:Golden delicious apple.jpg|Golden delicious
File:Apple tree blossom.JPG|Sos frores
Otis Redding

**Otis Ray Redding Jr.** (Dawson, 9 de capidanni 1941 – Madison, 10 de Nadale 1967) est istadu unu zelebre cantante americanu de Gospel, mùsica soul e de Rhythm and blues. Sas cantones pius notas sunu  I've Been Loving You Too Long de su 1965 e (Sittin' on) the Dock of the Bay bessida poi chi issu fit mortu.
(Sittin' on) The Dock of the Bay

**(Sittin' On) The Dock of the Bay** est una cantone de mùsica soul iscritta e interpretada dae Otis Redding, incisa in su 1968 tres dies prima de sa morte de s'autore.
Acacia

**Acacia** (*Rubinia pseudoacacia*) de sa Familia Mimosacee. 

Arbustu e arvure chi creschede puru altu. Su truncu est ruvidu, grigiu. Sos ramos cun ispinas. Fiores a matuleddos, biancos; fozas minores, tentas umpare dae unu tenaju unu pagu longu. Su fiore est visitadu dae sas abes. In commerciu est appretziadu su mele de acacia. 

S'acacia creschet meda in tremas in s'oru de sa ferrovia e de sas istradas.
Antianti

**Antianti** est su progeto solista de Dade, su toccadore de bassu de sos Linea 77. Su 15 de cabudanni 2006 pùblicada s'ùnicu album suo *Il tappeto dava un tono all'ambiente*.

## Discografia

### Istùdiu

* *Il Tappeto dava un tono all'ambiente* 2006

### Cantzones

* *Tokai* feat. Samuel (Subsonica) + Veronica
* *Live Fast Die Young*
* *Picciotti della benavita* feat. Caparezza + Diegone (Medusa)

### Videos

* *Tokai* feat. Samuel (Subsonica) + Veronica
* *Live Fast Die Young*
* *Picciotti della benavita* feat. Caparezza + Diegone (Medusa)
Vulpes vulpes

Su **matzone** o **marxani** o **fraitzu** (*Vulpes vulpes*) est unu mamìferu de sa famìlia de sos cànidos (*[[Canidae]]*) non mannu meda (a su màssimu 140 cm). 

Orijias a punta, runcu a punta, colore rujitu, pilu unu pagu longu, coa longa. Pettalzu, ma màndigat puru calchi frutu. Essidi a catzare a s'iscurigada. Si podede bocchidi e mandigat puddas e àteros puzones. S'agatada in totue in Europa e in sos àteros continentes. B'est su de su desertu e-i su de su nie. Mentuada sa catza a su matzone, cun canes de catza e fata dae cadderis in Inghilterra.

In Sardigna e in Còrsica s'agatat sa sutaispètzia *[[Vulpes vulpes ichnusae]]*.


RenardCrâne.jpg|*Vulpes vulpes*


## Riferimentos
Baseball

Su **baseball** est unu isport chi si jogada cun d'una mazza e una palla fra duas isquadras cumposta de noe elementos dognuna. Sos puntos si marcana ogni orta chi unu jogadore iscudet a sa palla cun sa mazza e faghet su giru tocchende sas battor bases, postas in sos angulos de unu quadratu chi enit jamadu **diamond** (diamante), e torrada a sa base de partenzia home base.
Sos jogadores, de s'isquadra chi battidi cun sa mazza, iscudene a turnu contra a sa palla lanciada dae su pitcher (su chi lanciat sa palla) de s'attera isquadra, chi tentat in dogni modu de impedire a sos primos de marcare puntos eliminende sos battidores in tantos modos.
Enrico Mattei

**Enrico Mattei** (Acqualagna, 29 de abrile 1906 – Bascapè, 27 de santuaine 1962) est istadu un imprendidore e dirigente pubblicu italianu.

Daboi de sa segunda gherra mundiale fit istadu ingarrigadu dae su guvernu de immantellare s'Agip, fundada in su 1926 dae su regime fascista. Mattei, cunvintu chi pro poder aere una industria forte in Italia fit nezessariu mannu de àere diponibilidade de energia autoprodotta, invece de sighire su mandadu de su guvernu, non solu de la liquidare ma aiat fattu de s'Agip sa soziedade subra sa cale aiat fundadu in su 1953 s'ENI (Ente Nazionale Idrocarburi). Mattei aiat finas dadu un ispinta forte a sas perforaziones pro agatare petroliu in sa Pianura Padana, in pius aiat realizzadu una rete de gasdottos pro sa produtzione de energia dae su metano. 

In campu internatzionale, comente e presidente de s'ENI, fit resessìdu a ottenne' divescias cunzessiones petroliferas in su Medio Oriente, finas ca issu aiat introdottu su prinzipiu chi sos paeses proprietarios de sos puttos devian rezire su 75% de sos profittos pro s'estrazione de su petroliu, e un'importante accordu cummerciale cun s'Unione Sovietica. 

Comente partigianu aiat cumbattidu contra a su fascismu e fit vicinu a sa sinistra democristiana, edd'est istadu parlamentare dae su 1948 a su 1953. 

Enrico Mattei est mortu in d'un'incidente de aereo chi, a sos resultos de su 1997, pare sia istadu de origine dolosa.

## Filmografia subra Mattei
* *Il caso Mattei*, de Francesco Rosi, 1972
* *Enrico Mattei*, de Libero Bizzarri, 1976
Ajacciu

**Ajacciu** (in cossu: *Aiacciu*; in italianu: *Aiaccio*; frantzesu: *Ajaccio*) est una tzittade còssa de 52.880 abitantes, sede de sa prefettura de su dipartimentu de sa Còssiga de su Sud (*Pumonte*) e capitale de sa regione de sa Còssiga.

## Museos
* Musée Fesch
Cane

Su **cane** o **cani** in logudoresu e in campidanesu, **cutxo** in saligheresu (*Canis familiaris*) est una animale de sa famìlia de is cànidos (*[[Canidae]]*). Est su cane domesticu, chi vivet cun s'omine dae sos tempos preistoricos. Mammiferu, animale pettalzu, ma mandigat guasi de totu. Nde esistint de ratzas divescias, e sunu divescios po mannària, fromma, po su pilu, sas orijas, sa conca, sa coa. Esistit su cane de catza, de bardia (e chi calchi olta si devet tennere a sa cadena), su cane pastore o de coile, su cane de slitta, su cane de cumpagnia, meda presente in sas domos, e sunu meda divescios. Cando sa femina anzada faghet divescios catteddos, chi naschent nudos e cun so ojos serrados. 

De su cane si narat chi est s'amigu de s'omine. Ma boltas meda s'omine abbandonat s'amigu sou. Po cussu s'agatant trumas de canes randagios, chi sunt puru perigulosos po sas personas. Su cane apeddat. Unu diciu narat: “cane chi apeddat no mossigat”.

## Riferimentos
Pìbera

Sa **pìbera** (*Vipera aspis*) est unu serpente de sa famìlia de sos vipèridos (*[[Viperidae]]*). 

Est velenosa, s'ùnicu serpente velenosu in Itàlia. Longa 60/70 cm. Sa pedde niedda e bianca, a triàngulos. Sa conca bastante manna, unu pagu a triàngulu. Vivede in logos solianos asciutos e pedrosos. Reposada a de die e catzada a sero, sòrighes, ranas e àteros animales minores. Atacat s'òmine solu solu si benit catigada. Andat in letargu. 

## Spaniamentu
Est comuna in totu s'Itàlia e in parte de s'Europa otzidentale. No est presente in Sardigna.

## Galleria

Vipera aspis dis.png|S'areale de sa *Vipera aspis*


## Riferimentos
Felis

**Batu**, **gatu** o **vatu** (*Felis* sp.) est una gènia de mamìferu de sa famìlia de is fèlidos (*[[Felidae]]*) tzerriadu de solitu **battu**, **attu**, **gattu** o **pisittu** in campidanesu.

Animale pettalzu, ma mandigada meda su pische. Ne esistini de varia ispetzias, chi sunu divescias po mannaria, pilu e colore. In sa lara de subra tenet pilos sensibiles (vibrisse). Sa coa est longa. Tenet farrancas acutas. Su attu miaulat. Animale catzadore de sorighes, puzones e àteros animaleddos. Como vivet meda in sa domos che animale de cumpagnia e no at bisonzu de sorigare. Cando anzat faghet divescios battolinos, chi naschent cun sos ojos serrados. Esistint battos de ratza: de Angora, siamesos e ateros. Bi sunu sos battos arestes chi vivene in campagna e in sos buscos in Europa e in Àfrica. Sunu pius mannos de sos battos domesticos.

## Ispètzias
Ispètzias de attu:
* *Felis bieti*
* *Felis chaus*
* *Felis manul*
* *Felis margarita*
* *Felis nigripes*
* *Felis silvestris*
* *Felis silvestris silvestris*

## Riferimentos
Limba sitziliana

Su **sitzilianu** (*lu sicilianu* in sitzilianu) est sa limba faeddada in Sitzìlia, apartenet a sa famìlia de limbas romanzas. 
Benit faeddada dae unas deghe milliones de persones, su mesu in Sitzìlia, sos àteros spaniados in s'Itàlia de giossu e in d'unas cantas isulas minores.

In Ameriga sos disterrados sitzilianos ant creau una limba noa derivada dae su sitzilianu e amesturada a s'ingresu ca si tzèrriat *Siculish*.
Lèpere

Su **lèpere** (*Lepus europaeus*) est unu mammìferu de sa famìlia de sos lepòridos (*[[Leporidae]]*). Longu unos 60 cm.

Su lèpere comunu tenet orijas mannas, ojos mannos, cun pilos sensibiles in su runcu (vibrisse). Pilu longu e soffitze de colore rujittu. Sas ancas dasegus sunu longas e robustas, poite potat fuire cun saltios longos. Animale areste e vivet in campagna e mandigat erva e fenu. Est animale meda chircadu dae sos catzadores. Esistit su lepere de su nie chi vivet in sas zonas articas, ma puru in altu, in sas Alpes, e chi cambiat colore de su pilu, longu e soffitze, biancu in s'ijerru, e grigiu, colore de su terrinu in sas ateras istajones.

## Sutaispètzias
* *Lepus europaeus caspicus*
* *Lepus europaeus connori*
* *Lepus europaeus creticus*
* *Lepus europaeus cyprius*
* *Lepus europaeus cyrensis*
* *Lepus europaeus europaeus*
* *Lepus europaeus hybridus*
* *Lepus europaeus judeae*
* *Lepus europaeus karpathorum*
* *Lepus europaeus medius*
* *Lepus europaeus occidentalis*
* *Lepus europaeus parnassius*
* *Lepus europaeus ponticus*
* *Lepus europaeus rhodius*
* *Lepus europaeus syriacus*
* *Lepus europaeus transsylvanicus*

## Galleria

Lepre selvatica .jpg
Running_hare.jpg|Su lèpere curret fintzas a 60 km/h


## Riferimentos
Faraona

**Faraona** (*Numidia meleagris*) est unu pigione de sa famìlia de is numìdidos (*Numididae*). Est originària de s'Àfrica e est allevada po sa petta. At pumas grigias pintirinadas de biancu. Est una pudda, pius minore de sa pudda comuna.

## Galleria

Pintade de Numidie MHNT.jpg|thumb|* Numida meleagris *
Girasole

Su **Torrasoli** (*Helianthus annuus*) de sa famillya Asteraceae. Est una mata annuali de unu metru de altura (ma podit arribai fintzas a tres metrus de diametru de 30 cm), cultivada po sa produtzioni de ollu de semeni de torrasoli ki s'agatada in cummerciu. Bellas sas isterridas de su torrasoli fioriu. Comenti narada su nomini, custu frori girada sighendi su movimentu de su soli.
Giraffa camelopardalis

Sa **girafa** (*Giraffa camelopardalis*) est unu mammìferu de sa famìlia de sos giràfidos (*[[Giraffidae]]*). Vivede in Àfrica, in sa savana, logu àridu cun àrvures no meda numerosos. Animale mannu, cun ancas longas cun tzùculos, tuju longu, e corros minores suta sa pedde de sa conca; sa pedde est lija e giara cun macchias  pius iscuras. Màndigat foza de  àrvure (acàcia e àteras piantas). Po s'altèria, bufare est munza manna po sa girafa, e cun su perìgulu de sos cocodrìllios.

## Riferimentos


## Spainadura
Conigliu

Su **conigliu**, **conillu** o **conillyu** (*Oryctolagus cuniculus*) est unu mamìferu de sa famìlia de is lepòridos (*[[Leporidae]]*). Est su conillyu areste, simile a su lèpere ma unu pagu prus minore: origas mannas, runcu tundu, duos dentes a denanti, e mandigada erva e fenu. Sas ancas de segus prus longas, po si movere saltiende. De colore grigiu e unu pagu biancu suta sa bentre. Sa femina cando anzat faghet divescios conillyeddos, chi naschene nudos e cun sos ogos serrados. 

## Spaniadura
S'in de agatada in Europa, nord Àfrica e Austràlia. In Austalia, inue vivet a trumas, iscavat gallerias suta su terrinu: po cussu in tzertos logos faghet dannos meda. Su conillyu benit allevadu po sa petza e po sa pedde.
Puddu cedrone

Su **Puddu cedrone** (*Tetrao urogallus*) est unu puzone chi apartenet a sa famìlia de Phasianidae. Mannu pius de se puddu comunu. Est areste e vivede in sos buscos in montagna in Europa e in sas Alpes. Bistada subra sas arvures e bolada. Benidi catzadu po sa petta e-i su numeru est miminende.

## Sistemàtica
Su Puddu cedrone tenet 16 sutaispètzias:
* *Tetrao urogallus aquitanicus*
* *Tetrao urogallus cantabricus*
* *Tetrao urogallus karelicus*
* *Tetrao urogallus lonnbergi*
* *Tetrao urogallus major*
* *Tetrao urogallus obsoletus*
* *Tetrao urogallus pleskei*
* *Tetrao urogallus rudolfi*
* *Tetrao urogallus uralensis*
* *Tetrao urogallus urogallus*
* *Tetrao urogallus volgensis*


file:Grand Tétras MHNT.jpg|*Tetrao urogallus* 
file:Grand Tétra MHNT.jpg|*Tetrao urogallus* 


## Cullegamentos de foras

* Bideu subra su puddu cedrone 
* Capercaillie - Hribi.net
* A to Z of UK Birds
* Aigas Field Centre Capercaillie Ecology and breeding programme pages
Cistus

Su **Mudegru** o **Mudeju** (*Cistus*) est una genia de pranta de sa Famìlia Cistaceae. Portat arbustu e mata semper birde e est pròpriu de sa mata Mediterranea. Faghet frores minoreddos biancos. Si nd'agatat meda in Sardigna, in terrinos àridos e pòberos.

## Riferimentos
Edra

**Edra** (*Hedera helix*), de sa Familia Araliaceae. Pianta rampicante, chi istrìsciada subra su terrinu si est unu pagu umidu e in su suta buscu. S'attàccada puru a ateras arvures e muros. Fozas birdes, pintirinadas. Calchi ispetzia faghede fiores biancos.

Sutaispètzias:
**Hedera helix* subsp. *canariensis* 
**Hedera helix* subsp. *helix* 
**Hedera helix* subsp. *hibernica* 
**Hedera helix* subsp. *poetarum* 
**Hedera helix* subsp. *rhizomatifera*
Softball

Su **Softball** est unu jogu de isquadra meda populare in sos Istados Unidos, chi nde derivat dae su baseball e diffatis sas regulas sunu meda similes. Su Softball est istadu inventadu dae unu zertu George Hancock in sa tzitade de Chicago in s'istadu de s'Illinois. 

## In Sardigna
In Sardigna b'at diversas sotziedades de softball chi militana in sos campionados italianos in varia categorias, in su massimu campionadu jogat s'isquadra nuoresa Nuoro Softball Terra Sarda.

## Agganzos esternos
* Softball Terra Sarda
* Nuoro Softball
Pèssighe

***Prunus persica*** est s' arvure fruttiferu de sa familia de sas "Rosaceae" cultivadu pro sa produtzione de su fruttu, chi in sardu tenit su nomene de **pèssighe** o **prèssiu** o **pènsiu**. 

S'arvure no est tantu mannu. Est cultivadu in totue in Italia pro sos fruttos, mannos, colore de sambene, o bianchittos, pulposos e saboridos. Su fruttu madurat e si regoglit in s'istiu. Si mandigat friscu o in marmellada o in isciroppu. Intro su fruttu b'est unu semene duru (cun su chiu). Su fruttu hat una buccia fine, vellutada chi si si podet puru mandigare.
Barracoco

Su **barracoco** o **piricocu** (*Prunus armeniaca*) est un àivure de frutu 'e sa Familia Rosacee. S'àivure est altu 7-8 metros, cun fozas coriatas. Fiorit chito in beranu.

Sa pianta est cultivada in Europa tzentru meridionale e in àteras zonas temperadas: s'àivure supportat su fritu, però si preférit a lu piantare in zonas asciutas ca s'umididade l'arruinzat.

Già dae su segundu annu de vida s'àiuvure faghet frutos, e dae tres-chimbe annos cominzat a nde produrre in cantidades pius mannas.

## Sos frutos
Sos frutos 'e su barracoco sunt de colore grogu giaru e no sunt tantu mannu. Saboridos, si mandigant friscos o comente marmellata.

Custu frutu est coltivadu in Cina dae pius de 4000 annos. B'est in Itàlia e in Grecia dae su 70-60 a.C., ma sunt istados sos Arabos a la giughere definitivamente in Europa, infatis su nomene "barracoco" derivat dae una paraula araba (مشمش *Al-barqoq*).

Su barracoco si guastat sùbitu, e cheret mandigadu in presse dae candu enit comporadu.

### Valores Nutritzionales
Su barracoco tenet tantas vitaminas, ispetzialmente vitamina A, B, C e PP. Tenet puru magnesiu, fosforu, ferru, calciu e potassiu.
Papàile

Su **Papàile** (*Papaver roheas*), de sa famillya Papaveraceae. Est una mata ervosa, no meda alta, ki faid froris arrubius, e crescidi abbundanti me is campus e in mesu a su messonzu. Papàile de oppiu ( Papaver sonniferum), originariu de s'Asia. Calicunu ddu cultivada puru innoi, ma est proibidu.
Phalacrocorax carbo

Su **crovu e mari** (*Phalacrocorax carbo*) est unu pixoni mannu, artu, sas pinnias e sas pinnas de colore murru furriandu a nieddu, cun calencuna furriada a biancu in is alas. Su tuju 'e longu strintu e a farranca. Sos pedes sunu prammados e mannos. Es' presente in Europa e in Asia. Vivede in Sardigna in Italia, in Sitzìlia . Emigrata ma no' attesu quasi istantziale. Es' unu bonu piscadore. In Asia d' ammaistrant' pro piscare, ma po no' l'ingurtìre e lu giùtare a su mere, li ponene unu latzu bastante istrintu in su tuju.
Rododendru

Su **Rododendru** (*Rododendron*) est una gènia de sa famìlia Ericaceae. Bellu arbustu o matighedda cun fozas birdes, iscuras e minores, e faghede fiores rujos a matuleddu. Creschede in montagna alta, in mesu a sa roccas, e inue in s'ijerru bi faghet nie meda.
Istella alpina

S**'Istella alpina** (*Leontopodium alpinum*) est una piantighedda chi creschede in sas tremas de alta montagna, in Europa, in Asia e in America. In Itàlia s'nd'agatada in sas Alpes e in calchi logu de sos Apenninos. Sas fozas sunu minores e pagas, e faghede fiores biancos chi parene un' istella, e sunu unu pagu lanidos. Est una pianta protetta.
Ugo Cappellacci

**Ugo Cappellacci** (Casteddu, su 27 de Santandria 1960) est unu polìticu italianu; est istadu elìgiu in su Freàrgiu 2009 Presidente de sa Regione Autònoma de sa Sardigna fintze su 2014.

Fillu de Giuseppe su commercialista de Silvio Berlusconi ne is annus '80.
Aesculus hippocastanum

S**'Ipocastanu** o **Castanza de India** (*Aesculus hippocastanum*) est unu arvure robustu de sa Famìlia *Sapindaceae*. No meda altu, cun fozas chi s'assimizant a sas fozas de s'arvure de sa castanza e gai su fruttu: custu, no si màndigat, e tenet cordza tosta e ispinosa. Cust'arvure s'agatat in viales e parcos.
Gesminu

**Gesminu** (*Jasminum officinale*), est una matta arrampicante originaria de s'oriente, cun fozas minores birdes giaras, e frores brancos a matuleddos, profumados meda. Impreada comente matta de  ornamentu  in giardinos.
Craba

**Craba** o **capra** (*Capra hircus* o *Capra aegagrus hircus*) est unu mammìferu ruminante de sa famìlia de is càprinos (*[[Caprinae]]*). 

Sa craba si allevada po su latte, sa petta e-i sa pedde. Tenede corros, girados a s'issegus in sos mascios (beccos), e in sas feminas. Un'arva fatta de pilos, e manteddu cun pilos unu pagu longos e lijos de colore biancu, o biancu cun macchias nieddas. Vivede a masones e mandigada erva, fenu e fozas de mata e de arvureddas. Andada pasculende in logos isperrumados. Sa craba faghede melidos. Est un animale briosu, sàltiat e ispetzialmente sàltiana sos crabitos. Bi sunu crabas de ratza, comente sa de Angora appretziada po sa lana.

## Riferimentos


## Acàpius
* Capre.it
Fustialvu

Su **Fustialvu** (*Populus alba*) est un arvure de sa famìlia de sos Salighes. Arvure chi creschet altu, cun su truncu grigiu e rugosu. Fozas birdes giaras, unu pagu a triangulu, cun tenaju longu, e chi tremulana a ogni entu. Faghet semenes lanidos, chi bolant in s'aria. In atunzu cust'arvure catzat un'ìspetzia de  lanivitu chi calat a terra. Cust'arvure benit cultivadu in logos umidos, po sa linna, chi benit impreada po imballaggios.
Rundinone

Su **rundinone**, **farzia**, **frazia**, **varzia** o su **pilloni de santa Crara** (*Apus apus*), est unu pigione de sa familia apòdidos (*[[Apodidae]]*). 

Puzone chi s'assimizada a sa rùndine, unu pagu pius mannu e de colore nieddu pidigu, cun alas a punta. In sas nostras regiones arrivada in beranu e si 'ch' andada a cabidanni. Bolada tota die subra sas tzitades e sas biddas in chirca de muschittas e faghinde tzirrios.

## Galleria

Apus apus MHNT ZOO 2011 11 159 Le Louvres Paris.jpg|* Apus apus *
Swift at Box 2.jpg
Teletubbies

***Teletubbies*** est una sèrie televisiva britànnica pro pitzinnos de edade pre-iscolare creada dae Anne Wood e Andrew Davenport e prodùida dae Ragdoll Productions (1997-2001) e DHX Media (dae su 2015). Su programma si cuntzentrat subra bator criaduras multicolores connotas comente "Teletubbies", chi pigant nùmene dae sos ischermos de televisione chi tenent imprantados in sa bentre. Connotos in sa cultura populare pro s'antenna chi essit dae su capu de cada personàgiu, sos Teletubbies comùnicant pare-pare a traessu de murmutu e sunt istados disinnados pro s'assimigiare a sos pitzinnos minores.

Sa sèrie s'est cunvertida a sa lestra in èsitu cummertziale in Bretànnia Manna e a foras. At bintu diversos prèmios BAFTA e est istadu nominadu duas bortas pro su Daytime Emmys. Unu sìngulu basadu subra sa cantzone de su tema de s'ispetàculu est arribbada a sa prima positzione de s'UK Singles Chart su nadale de su 1997 e est abarrada intra is Top 75 durante 32 chidas, bendende prus de unu millione de còpias.

Cun totu chi s'esecutzione originale at concruidu su 2001, si sunt ordinados sessanta episòdios noos in su 2014. In die de oe ddus emitet CBeebies in su Rennu Unidu e Nick Jr. in sos Istados Unidos. Sa sèrie originale de 1997-2001 sighit a apàrrere in canales de televisione de importu mannu in totu su mundu.

## Atores
* Dave Thompson e Simon Shelton: Tinky Winky
* John Simmit: Dipsy
* Nikky Smedley: Laa-Laa
* Pui Fan Lee: Po

## Distributzione Italiana
* Nanni Baldini, Omar Vitelli, e Federico Zanandrea: Tinky Winky
* Fabrizio Vidale, Silvio Anselmo, e Luca Sandri: Dipsy
* Antonella Rinaldi e Jolanda Granato: Laa-Laa
* Ilaria Latini, Giulia Tarquini, e Serena Clerici: Po

## Riferimentos


## Acàpios
*  Giassu ufitziale
Trota

**Trota** (*Salmo trutta*), est sa trota comuna. Pische de abba druche de unos 30 cm de longaria. Vivede in sos rios de montagna in abba currente e pulida. Est unu pische appretziadu dae sos piscadores. Calchi ispetzia s'agatada in mare.

## Galleria
File:Bachforelle 1.png
File:Bachforelle Stadtbach.JPG
File:Bachforelle Zeichnung.jpg
File:Bachforelle.jpg
File:Brown Trout 19 10 08.JPG
File:Marmorata.jpg
File:Potočna postrv.JPG
File:Rodsvart.JPG
File:Salmo trutta (Pieni).jpg
File:Salmo trutta fario Bachforelle.JPG
File:Salmo trutta in Reka.jpg
File:Salmo trutta morpha fario.jpg
File:Salmo trutta trutta.jpg
File:Salmo trutta with fishing rod.jpg
File:Satru u0.gif
File:Truite fario.JPG
File:Wst meerforelle stoer 001.jpg
File:Faroe stamp 250 brown trout (salmo trutta fario).gif
Anna Politkovskaya

**Anna Stepanovna Politkovskaja** (in russu, А́нна Степа́новна Политко́вская) naschida in New York su 30 de austu de su 1958 - Mosca, 7 de santugaine de su 2006, est istada una giornalista russa, meda connota pro s'impignu de sos  deretos umanos e pro sos  reportages chi issa aia fatu dae sa   e pro s'opositzione chi aiat fatu a sa polìtica de su presidente de sa Federatzione Russa  Vladimir Putin.

Su 7 de santuaine de su 2006 est istada morta in s'ascensore de su palatu ue issa istaiada, cun 4 colpos de pistola dae unu sicariu.
Vietnam

Su **Vietnam** o **Vietnàm**, nùmene ufitziale **Repùbrica Sotzialìsta de su Vietnam**, est unu istadu de s'Àsia de su sud-estu, sa tirada sua est de 331.690 km², cun una populatzione de 86.116.559 (2008) pessones, e cun capitale Hanoi, sa tzitade prus manna est Ho Chi Minh.

Làcanat a nord cun su Laos, sa Cambògia, a est cun su Mare Tzinesu Orientali.
Canarinu

Su **canarinu**, de sa famìlia de sos fringìlidos *[[Fringillidae]]*, originariu de sas ìsolas Canàrias inue b'i nd'at arestes, est unu bellu puzoneddu de colore grogu. Est tentu in gàbbia in sas domos, po su cantu melodiosu. Mandigat semenes e irdura. Vivede fintzas una deghina de annos.

## Galleria

Serinus canaria MHNT 223 Tenerife 2000m pin RdN.jpg|*Serinus canaria canaria*
Eucalyptus

S**'equalitu** o **eucalitu** (***Eucalyptus***) est una gènia de matas de sa Familia de sa Murta.

Arvure originariu de s'Australia. S'in de agatana meda in Sardigna, in logos affaca a mare. Arvure chi creschede in logos siccos. Piantadu po reparare dae su entu, ada ratos chi si segana fatzilmente. Est un arvure bastante mannu, cun fozas minores birdes chi tirana a su biancu. Puru su truncu est de colore birde bianchitu. Linna debile de pagu valore.
Nespula

**Nespula**, de sa Familia de sas Rosas. Arvure e fruttu. Arvure originaria de su Giappone. Faghede fiores biancos, chi fiorini in ijerru, e faghede fruttos in beranu. Su fruttu mannu cantu una nughe, est de colore grogu cando est maduru. Nde produede meda. S'ossu est bastante mannu e de colore marrone. Unu diciu narada: Cun su tempu e cun sa paza madurana sas nespulas.
Sardu campidanesu

Su **campidanesu** est sa bariedadi de sa lìngua Sarda fueddada in su Cabu de Giossu de sa Sardìnnia; si liaus sa Gallura e is logus acanta de Tàtari, totu is àterus sardus chistiònant su cabesusesu, est a narai su sardu de su Cabu de susu. Podeus pentzai ca totu is chi bivint prus a basciu de Aristanis fueddint a sa manera campidanesa.

Tocat a narai ca, in beridadi, no est aici sentzillu a pratziri is biddas in "cabesusesas" e "campidanesas", ca biddas a tipu Gadoni, Meana, Seulu, mancai siant giai giai prus a bàsciu de Aristanis, fueddant dialetus de transitzioni cun su cabesusesu. Si sciit poi ca ddoi at logus medas in ui is fueddus, e sa pronùntzia de cussus, pigant de totu is duas bariedadis chi eus nau, cumenti sutzedit in calincuna bidda de s'Ollasta, a tipu Jersu e Lanusè, o in biddas a tipu Làconi, in ui nant "ogiu" o “òlgiu” (in Jersu) po "ollu", ca assimbillat a su cabesusesu "ozu", "abba" po su campidanesu "acua" ma no nant "chibudda", ma "cibudda".

A inturu de su campidanesu e totu, ddoi at calincuna diferèntzia pitichedda dai bidda a bidda, ma custas funt de seguru prus pagus de is chi ddoi at de su campidanesu a su cabesusesu. Ndi podeus arremonai medas: me in logus acanta de Casteddu, a sa -d- chi tenit innantis e a palas una boxali, ddi nant -r- ("meda" ddu nant "mera"); in sa Marmilla a una -l- chi puru tengiat innantis e a palas una boxali ddi nant -b- ("soli" ddu nant "sobi"); sempri innoi, a sa primu personi a su tempus passau de su verbu dda faint bessiri cun -ìa o cun -à (deu "tenìa", "andà", "bufà", "scidìa"), candu me in atrus logus bessit cun -emu (deu "tenemu", "andamu", "bufamu", "scidemu"). Ndi at atras medas, ma seguramenti duus campidanesus, de cali si bollat chi siant biddas, si iant a cumprendi chentza problema perunu.

Po biiri unu esèmpiu de sardu campidanesu, bai a su Mogoresu.

## Boxis assimilanti
* Sardu logudoresu
* Sardu nugoresu
* Limba sarda
*Varianti aristanesa

## Acapius
* Su chi narat Ethnologue
Rosa

**Rosa** o **Orrosa**, Familia Rosacee, est unu arbustu, meda presente in sos climas temperados. Calchi tipu est areste e rampicante cun fiores minores (rosa canina). Sos ramos de sa rosa creschene meda, cun pagas fozas, e sunu ispinosos. Esistini diversas ispetzias de rosas e sunu diversas po colore, fromma, e mannaria de su fiore. Sas rosas benini cultivadas e ana unu commerciu mannu. Unu diciu: no b'at rosa chena ispina.
Caelifera

Su chi si tzèrriat comunemente **tilipische** est sa *Caelifera*, unu sutaòrdine de insetu connoschidu dae s'antighidade po sos dannos chi fàghene milliones de tilipisches famidos cando calana subra su messonzu, s'erva de sa campagna, sas àrvures. Reduini su logu a unu desertu. Sas ancas desegus de custu animale sunu pius mannas e robustas po saltiare. Tenede alas po bolare. Sa ucca est adatta a trinciare s'erva e a si la mandigare. Giughede duas antennas subra sa conca. In Sardigna de tilipische s'in de agatada in s'istiu, ma no meda: sas invasiones benini dae fora.

## Sos nùmenes suos in su sardu
Tilibílche,  ateribilche, silipirche, tilibirche, tilibische, tilipilche, tilipirche, tilipircu, tiliprighe, tilipische, tiribricu, tzilibiche.

## Referèntzia
Tilia

Su **tigliu** o **tilliu** (*Tilia*) est una gènia de arvure de sa Familia Tigliaceae. Arvure robustu, cun fozas mannas, a fromma de coro. S'agatat in viales e in parcos. In beranu e in istiu ramos e fozas, creschent puru dae su pe de s'arvure, dae raighinas superficiales.

## Ispètzias
Lista de sas ispètzias de tilia:
* *Tilia americana* L. 1753 
** *Tilia americana* L. var. *americana* 
** *Tilia americana* L. var. *caroliniana* (P. Mill.) Castigl. 
** *Tilia americana* L. var. *heterophylla* (Vent.) Loud. 
** *Tilia americana* var. *neglecta* (Spach) Fosberg (= *Tilia americana* L.)
* *Tilia amurensis* Rupr. 1869
* *Tilia argentea* Desf. ex DC.
* *Tilia begoniifolia* Chun & H. D. Wong 1935
* *Tilia caucasica* Rupr.
* *Tilia chinensis* C.K. Schneid. 1889
* *Tilia cordata* P. Mill. 
* *Tilia dasystyla* Stev.
* *Tilia dictyoneura* V. Engl. ex C.K. Schneid. 1909
* *Tilia euchlora* K.Koch
* *Tilia europaea* L. 1753
* *Tilia glabra* Vent. (= *Tilia americana* L.)
* *Tilia heterophylla* Vent. 
* *Tilia intonsa* E.H. Wilson 1915
* *Tilia japonica* (Miq.) Simonk. 1888
* *Tilia kiusiana* Makino & Shiras.
* *Tilia koreana* Nakai 1913
* *Tilia mandshurica* Rupr. & Maxim. 1856
* *Tilia maximowicziana* Shirasawa
* *Tilia megaphylla* Nakai 1913
* *Tilia miqueliana* Maxim. 1880
* *Tilia mongolica* Maxim. 1880
* *Tilia neglecta* Spach (= *Tilia americana* L.)
* *Tilia oliveri* Szyszyl. 1890
* *Tilia ovalis* Nakai 1921
* *Tilia palmeri* Bush ex F.C. Gates 1939 (= *Tilia americana* L.) 
* *Tilia parvifolia* (= *Tilia cordata* P. Mill.)
* *Tilia paucicostata* Maxim. 1890
* *Tilia petiolaris* DC.
* *Tilia platyphyllos* Scop. 1771 
* *Tilia relicta* (= *Tilia americana* L.)
* *Tilia taquetii* C.K. Schneid. 1909
* *Tilia tomentosa* Moench 1785 
* *Tilia truncata* Spach (= *Tilia americana* L.)
* *Tilia ulmifolia* Scop. 1771
* *Tilia venulosa* (= *Tilia americana* L.)
* *Tilia × vulgaris* Hayne
Daikengo

est una serie televisiva animara giapponesa fatta de sa Tori Productions.

## Personaggius
*Ryger
*Principessa Cleo
*Sabu
*Roboleon
*Otoke il robot
*Raiga
*Lady Baracross
Fràgula

**Fragula**, o "fragarza", de sa Familia Rosacee. Piantighedda, chi s'agatat areste in sos buscos umbrosos e unu pagu umidos, in montagna, e faghet fruttos minores, saporidos. Sa fragula benit puru cultivada e si nd'agatat in commertsu. Su fruttu in custa occasione est mannu. Si mandigat frisca o a marmeddada, o a bicculeddos in su gioddu (yogourt).
Chibudda

Sa **Chibudda** (***Allium cepa***) est de sa famìlia de sos *Lizos*. 

Si nde produede meda. Sas concas de chibudda (bulbos) creschent suta terra e madurant in s'istiu, e cando sunt maduros ant una bùcia fine de colore biancu o grogu iscuru. Sa conca de sa chibudda est formada dae fozas subrappare. Isbuccendela o seghendela podet fàghere lagrimare. Si nde consumat meda cota o crua in s'insalada.Impreada meda in coghina. In comèrciu s'agatant puru sas chibudditas in agru dulche.
Cicadidae

***Cicadidae***, sos cicàdidos, est sa famìlia de sas chi benint tzerriada de sòlitu **[[chìgula]]** (chìgala, chìgua, cìgiula, cìgula, crìcula, crìgura). Insettu de pagos centìmetros. In s'istiu su versu de sa chìgula si intendede in sos campos assoliados. Custu versu lu faghene sos màscios frighende una parte de su corpu.
Pedrusìmula

**Pedrusìmula** (Petroselinum crispum). Piantighedda ervosa e aromatica, cultivada in sos ortos o in domo in vasu. Sas fozas benint impreadas in coghina cando sunt friscas, o siccas a bicculeddos. Durat dus annus.
Torra di Sagone

Sa **Torra di Sagone** est una turre chi si agatat in su comune de Vico in Corsica chi est istada costruida dae sos genovesos.

Edd'est unu Monumentu Ufitziale Istòricu de sa Frantza.

## Referèntzias
Lizu

**Lizu** (***Lilium candidum***), pianta e fiore. Sa pianta  ada bulbos chi creschene suta terra e faghede fiores biancos, profumados meda. Est connoschidu comente lizu de sant'Antoni. S'agatana lizos chi creschene ispontaneos, cun fiores coloridos.
Calabria

Sa **Calabria** (*Calàbbria* in dialetu calabresu, *Calavrìa* in grecànicu, *Καλαβρία* in gregu) est unu Logu de s'Itàlia de jossu cun . Sa capitale est Catanzaro ma su consillu de Logu si reunischet in Reggio Calabria. Est su logu pius in jossu de s'Italia peninsulare e allacanat in su nord cun sa Basilicata. In su sud-ovest tres chilometros de mare la isseberant dae sa Sitzilia. Est insùndia in s'ovest dae su mare Tirrenicu e in s'est dae su mare Jonicu. Cumprendit is provintzias (o merias o partes) de Catanzaro, Cosenza, Crotone, Reggio Calabria e Vibo Valentia.
## Àteros progetos
Riformatori Sardi

Is **Riformatori Sardi - Liberaldemocratici** sunt unu movimentu nàschidu in Sardigna. Is arraighinas suas sunt sa catòlica e sa liberale e proponet is reformas intro de sa polìtica sarda.
Is *Riformatori* sustenent su sistema polìticu bipolare, sunt alternativos a sa manca ma sunt indipendentes dae su *Popolo delle libertà*: intra de issos bi sunt diferèntzias importantes chi pertocant pro esèmpiu sa relata intra de su potere e sas istitutziones. Is *Riformatori* tribagliant pro ebolvire sa dereta de oe in una manera prus liberale cun unu progetu autonumu e sunt prontos a cunfrontare·si cun is àteros partidos de sa matessi àrea.
Sos polìticos suos pius importantes sunt Michele Cossa (chi est istadu deputadu), Massimo Fantola (chi est istadu senatore), Gavino Cassano, Sergio Pisano, Pierpaolo Vargiu, Attilio Dedoni.
Ana finas collaboradu cun su *Patto dei Liberaldemocratici* de Mariotto Segni.
Tennis

Su **tennis** est un'isport in su cale s'oponent duos giogadores in is incontros singulares o bator in is incontros duos contra'e duos.
Sos giogadores impunnant una *racchitta* chi in su tempus coladu aiat su bastimentu'e linna, a pustis de ligas lebias e oe de *materiales polimericos*. Intra de sos giogadores b'est una retza tètia chi est fata cun dd'unu bastimentu aunidu cun cordas ritzas e paris.
S'aresurtadu a ue is giogadores chèrent lòmpere est su'e fèrrere una bocita non permitende a is aversarios (chi sunt postos in s'atera metade de su campus in ue si giogat) de dd'arrematzare a pustis de su primu rimbotu o chi, addobbàndela, issos acabent pro faltare.
Chrysantemum leucanthemum

**Margarida** (***Leucanthemum vulgare***, sin. *Chrysantemum leucanthemum*), pianta e fiore chi creschede in campagna, in sos pasculos. Est sa margarida comuna bianca e groga. Bi sunu margaridas cultivadas, cun fiore mannu e s'anca longa.
Geraniu

**Geraniu** (***Pelargonium***). Sa pianta de su geraniu podet creschere bastante manna, cun ramos   cun fiores de varios colores. Benidi piantada in vasu o in sas fiorieras. Su fiore podet essere singulu, o tres o battoro o a mattulu. Tzeltos geranios sunu rampicantes, creschene meda e sunu un ispantu po sos fiores e-i sos colores. Creschene bene in logos friscos in collina e in montagna, ma puru in tzitade e affaca a mare si benint abbados.
Grigliu

Su **grigliu** (*Gryllus campestris*) est un'insettu de sa familia de is grìlidos (*Gryllidae*), chi s'agatat in tottue. De 2-3 centimetros, sa conca bastante manna, niedda, cun antennas; sas ancas desegus longas po saltiare, alas de colore grogu iscuru, sa ucca adatta po trinciare s'erva e su fenu. Est unu animale canterinu, e in s'istiu cantat a de die e a de notte, cun su versu solitu, chi produet cun dun'ala. In calchi logu (Giappone) sos griglios los allevant in gabbia e los bendent.
Sìndria

**Sìndria **o** forastiu** (***Citrullus lanatus***) da sa Familia Cucurbitacee. Originaria de s'Africa meridionale. Benit cultivada e si nde produet meda. Sa pianta istrisciat subra su terrinu. Est una pianta ervosa cun fozas no tantu mannas. Su fruttu est mannu, pesat fintzas 8- 10-12 chilos! Sa sindria at una corza birde; est dura ma no tantu: si aberit fatzilmente. Sa pulpa est ruja e druche cando est madura. At semenes de colore nieddu. Po l'assazare si est bona, sa sindria benit *intatzada*.
Melone

**Melone** (***Cucumis melo***). Appàrtenet a sa Familia Cucurbitacee. Pianta ervosa. Sos ramos istrisciant subra su terrinu. Est cultivadu in sos campos e si nde consumat meda in s'istiu. Su fruttu est mannu, unu pagu allongadu, ma si nde agatat puru tundu; sa pulpa si mandigat, est bastente druche e de colore grogu giaru. Tenet semenes meda, biancos. Sa buccia est birde.
Tabacch' 'e maraxani

**Lycoperdon** Pers., *Synopsis Methodica Fungorum* (Göttingen): 140 (1801).

**Lycoperdon** est unu tipu de cordolinu Basidiomiceti de sa familla de is Lycoperdaceae.

## [[Etimologia]]
* De su gregu *lúkos* (*λύκος*) = lupu e *pérdomai* (*πέρδομαι*) = trodiai, e bolit nai "tròdiu de lupu", po sa manera chi bessint is sporas.
* In campidanesu est nau tabacc' 'e maraxani, poita pariti unu tabaccu de sniffai e est a terra, cumenti si at essi tabaccu po is maraxanis.

## Ispètzias de Lycoperdon
Sa ispetzia tipu est *[[Lycoperdon perlatum]]* Pers. (1796), àteras ispetziss funt:

* *[[Lycoperdon candidum]]* Pers.
* *[[Lycoperdon depressum]]* Bonord. (1857)
* *[[Lycoperdon echinatum]]* 
* *[[Lycoperdon perlatum]]*
* *[[Lycoperdon pulcherrimum]]* Berk. & M.A. Curtis
* *[[Lycoperdon pyriforme]]* Schaeff. (1774)
Trigumoriscu

**Trigumoriscu** (***Zea mays***), fintzas **trigainde** de sa Familia Graminacee. Pianta ervosa, chi creschet meda in altaria, si benidt abbada. Cultivada in sos campos, servit comente foraggiu o po mangime po su bestiamene. Produet una ispiga (pannocchia) cun sos ranos attaccados a s'ossu. Sos ranos sunt tundos e cando sunt maduros, de colore oro. Maghinadu a farina si faghet sa pulenta, impreada meda in nord Italia. Cun su trigumoriscu si faghet puru s'ozu de semenes de mais (e si nd' agatat in commerciu).
Phytolacca dioica

**Phytolacca dioica**, de sa Familia Phitolacacee.  Arvure originaria in su sud America. Podet creschere manna meda. Sos ramos sunu fozudos, cun fozas bastante mannas chi creschent fintzas  in basciu in su truncu. Cust'arvure s'agatada in viales affaca a mare poite resistit bene a s'àera marina. S'arvure perdet sas fozas in ijerru. Su truncu e -i sos ramos sunu gobbosos. Su truncu a su pe de s'arvure s'allargada meda fintzas 1-2 metros de diametru. Sa linna de cust'arvure  no tenet  valore.
Ortensia

**Ortensia** (*Hydrangea hortensia*). Pianta o mata de fiores chi naschede coltivada in sos giardinos. Podede creschere manna, pius de unu metro. Fozas mannas seghettadas e fiores a bulbu mannu, bellos meda, formados dae fiorittos numerosos de colore biancu, rosa, biaittu e de ateros colores. Pianta originaria de su Lontanu Oriente, ma creschede bene in Europa e sa zona mediterranea, in logos unu pagu umbrosos e friscos, e ada bisonzu de abba. Sa pianta creschede puru in vasu.
Pitigaìa

**Pitigaìa** (***Urtica***), de sa Familia Urticacee. Pianta ervosa, debile, chi creschede in logos no coltivados, affaca a muros betzos, in sas manchìnas de sas istradas. Ada ramos e fozas cun pilos chi si si tòccana cun sas manos o cun ateras partes nudas de su corpu procùrana pistighinzu e fastizu chi durada unu pagu 'e tempus.
Corcoriga

**Corcoriga**, de sa Familia Cucurbitacee. Pianta ervosa, coltivada, cun fozas mannas e fiores grogos. Su fruttu de custu tipu de corcorija no est tantu mannu, e bi nd ada de diversas misuras, allongau, cun corza irde o bianchitta. Si nd agatada meda in beranu e in istiu. Usada meda in coghina. Si consumada buddida, frissa, o cotta in su furru.
Basolu

**Basolu**, (***Phaseolus vulgaris***) de sa Familia Leguminose. Piantighedda annuale chi est coltivada in ortos e produede fruttos chi parene corrittos, de una vintina de centimetros. Si si coglini birdes si mandigana cottos a insalada o in ateros modos. Si no si coglini berdes sos semenes madurana e diventana siccos e duros. Bosolu siccu s'i nd agatada in commerciu, de diversas ispetzias, po mannaria fromma e colore.


File:Tuinboon_zaden_in_peul.jpg|
File:Phaseolus vulgaris white beans, witte boon.jpg|
File:Black Turtle Bean.jpg|
File:Kidney beans.jpg|
Càule

**Caule** (***brassica***) de sa Familia Crucifere. Pianta coltivada, chi creschede bene in sa zona mediterranea ( ma puru in su nord Europa). Bi nd' ada de divescias ispetzias: caule a fiore, unu fruttu chi parede unu fiore e chi si mandigada cottu; caule a foza, tundu cun fozas suprappare, sas de fora pius duras, sa de sutta pius teneras. Caule a conca, bastante duru, cun buccia. Cauleddos de Bruxell, minoreddos cantu unu mandarinu, si consumana cottos.
Lattuca

**Lattuca** (***lactuca sativa***), faghede  parte de s'ortaliscia.  Pianta birde, minore o pius manna, a fozas chi creschene dae basciu, dae sa raighina e s'aberini  unu pagu in altu. Si mandigada crua, a insalada.
Patata

**Patata** (***Solanum tuberosum***) de sa Familia Solanacee. Unu fruttu tra sos pius importantes po s'alimentatzione umana. Originariu de s'America Meridionale, est arrivadu in Europa a poi de s'iscoberta de s'America. In Europa est coltivada in totue. Est unu tuberu de una pianta ervosa, e creschede suta terra. Sa patata benidi coltivada e si nde produede in cantidade manna, e si nd consumada meda. B'est sa patata bianca sa pius comuna, e -i sa ruja. Si mandigada cotta, buddida, cotta a furru, arrustu. Sos cicciones (gnocchi) sunu de patata. Est impreada meda in coghina.
Bertrand Russell

**Bertrand Arthur William Russell**, (Trellech, 18 de maiu 1872 – Penrhyndeudraeth, 2 de frealzu 1970), est istadu unu filosofu, unu logicu, matematicu, un'istoricu e unu pacifista. Fit unu importante attivista contra a de sas gherras, sustenidore de su liberu cumerciufra sos istados e antimperialista. Durante sa prima gherra mundiale Russell est istadu arrestadu pro s'attividade sua de pacifista. Calchi annu a poi at fattu una campagna contra a Adolf Hitler, pro su disarmu nucleare, at criticadu su regime sovietigu e s'intrada in gherra de sos Istados Unidos contra a su Vietnam. In su 1950 at binkidu su Premiu Nobel pro sa literatura.
Prèmiu Nobel

Su **prèmiu Nobel** est una onorificèntzia chi benit assinnada dae su guvernu isvedesu, chi benit cunsinnada cada annu a persones chi si sunt distantas in sa chirca iscientìfica o in sas artes o pro àere contribuidu a megiorare sa sotziedade.

Su premiu est istadu criadu pro voluntade de Alfred Nobel, unu industriale isvedesu chi aiat inventadu sa dinamite. Su primu prèmiu Nobel est istadu assinnadu in su 1901.